ΓΡΑΠΤΗ ΕΡΩΤΗΣΗ E-3157/00

υποβολή: Gerhard Hager (NI) προς την Επιτροπή

(10 Οκτωβρίου 2000)

Θέμα: Η φορολόγηση των ηλεκτρονικών διανομών

Τον περασμένο Ιούνιο η Επιτροπήπέβαλε πρόταση για έκδοση οδηγίας του Συμβουλίου, με στόχο την τροποποίηση της οδηγίας 77/388/ΕΟΚ(1) σχετικά με την επιβολή ΦΠΑ σε ορισμένες ηλεκτρονικά παρεχόμενεςπηρεσίες καθώς και πρόταση κανονισμού του Συμβουλίου, με στόχο την τροποποίηση του κανονισμού (ΕΟΚ) αριθ. 218/92(2) του Συμβουλίου σχετικά με τη συνεργασία των διοικητικών αρχών στον τομέα της έμμεσης φορολόγησης (ΦΠΑ).

Έχονταςπόψη τα προβλήματα της ηλεκτρονικής διανομής ψηφιακών προϊόντων και της φορολόγησης, θα ήθελα να θέσω στην Επιτροπή τα ακόλουθα ερωτήματα:

1. Έχει η Επιτροπή ασχοληθεί, πριν από τις προαναφερθείσες προτάσεις, με το ζήτημα της φορολόγησης των ηλεκτρονικών διανομών σε παρόμοιους τομείς της οικονομίας;

2. Πώς φορολογούνται οι εν λόγω διανομές, για παράδειγμα στις ΗΠΑ;

3. Ποιο είναι το πλαίσιο της διεθνούς συνεργασίας όσον αφορά τη φορολόγηση των ηλεκτρονικών διανομών;

4. Υπάρχει διεθνήςποχρέωση φορολόγησης αυτών των διανομών;

(1) ΕΕ L 145 της 13.6.1977, σελ. 1.

(2) ΕΕ L 24 της 1.2.1992, σελ. 1.

Απάντηση του κ. Bolkestein εξ ονόματος της Επιτροπής

(8 Δεκεμβρίου 2000)

Η Επιτροπή μελέτησε πολύ επισταμένως τα θέματα που αφορούν τα συστήματα φορολόγησης του ηλεκτρονικού εμπορίου πριν διατυπώσει πρόταση. Εκτός από το ότι συνεργάζεται στενά με τις φορολογικές διοικήσεις των κρατών μελών και με τους αντιπροσώπους των ευρωπαϊκών επιχειρήσεων, η Επιτροπή έπαιξε σημαντικό ρόλο στις εργασίες που αναλήφθηκαν στο πλαίσιο του Οργανισμού Οικονομικής Συνεργασίας και Ανάπτυξης (ΟΟΣΑ). Ο ΟΟΣΑ αναγνώρισε τον διεθνή χαρακτήρα των θεμάτων που προέκυψαν και την ανάγκη για σύγκριση και ανταλλαγή πείρας για την επεξεργασία ενός νέου οικονομικού προτύπου. Οι κατευθυντήριες γραμμές για τη φορολογία τις οποίες έθεσε η Επιτροπή στο Συμβούλιο Ecofin τον Ιούλιο του 1998 αντικατόπτριζαν αυτά τα στοιχεία, και οι εν λόγω κατευθυντήριες γραμμές με τη σειρά τους αποτέλεσαν τη βάση για μια κοινή θέση της Κοινότητας στηνπουργική διάσκεψη του ΟΟΣΑ στην Οτάβα, τον Οκτώβριο του 1998. Οι διεθνείς όροι για το πλαίσιο της φορολόγησης που καθόρισε ο ΟΟΣΑ στηνπουργική διάσκεψη της Οτάβας, εξετάστηκαν στη συνέχει από την Επιτροπή στο έγγραφο εργασίας της του Ιουνίου 1999, το οποίο καθόρισε τα διάφορα θέματα και επιλογές σχετικά με τους όρους που αφορούν το ηλεκτρονικό εμπόριο και αποτέλεσε αντικείμενο ευρείας διαβούλευσης. Τέλος, η πρόταση της Επιτροπής δημοσιεύτηκε τον Ιούνιο του 2000(1), και παρουσιάζει τόσο τους διεθνείς όρους στο πλαίσιο της φορολόγησης για το ηλεκτρονικό εμπόριο την οποία καθιέρωσαν τα κράτη μέλη του ΟΟΣΑ, όσο και την ευρεία διαδικασία διαβούλευσης των προηγούμενων ετών.

Η φορολόγηση των ηλεκτρονικών διανομών στις Ηνωμένες Πολιτείες δεν μπορεί να συγκριθεί απευθείας δεδομένου ότι δενπάρχει εθνικό εναρμονισμένο σύστημα όσον αφορά τη φορολόγηση των ειδών κατανάλωσης. Αντ' αυτού, στις περισσότερες πολιτείες οι κυβερνήσεις φορολογούν κατά τη λιανική πώληση τις αγορές αγαθών. Και, ορισμένες φορές καιπηρεσιών, από τους κατοίκους τους. Παρόλο που το ηλεκτρονικό εμπόριο αποτελεί μια ευνοϊκή συγκυρία για τον εκσυγχρονισμό και τη μεταρρύθμιση αυτών των συστημάτων, είναι ακόμη πολύ νωρίς για να αποφανθούμε με ποιο τρόπο θα διεξάγονται ενδεχομένως οι ηλεκτρονικές διανομές.

Ο ΟΟΣΑ αποτελεί αναμφισβήτητα το κύριο φόρουμ για τη διεθνή συνεργασία όσον αφορά την ανάπτυξη πολιτικών σχετικά με την φορολόγηση του ηλεκτρονικού εμπορίου. Η Επιτροπή συμμετέχει επί του παρόντος, μαζί με άλλες κοινοτικές διοικήσεις και αντιπροσώπους, μεταξύ άλλων, των Ηνωμένων Πολιτειών, της Αυστραλίας, της Ιαπωνίας και του Καναδά σε συναντήσεις με σκοπό την επίτευξη διεθνούς συναίνεσης σχετικά με τα αναγκαία μέτρα για να τεθεί σε ισχύ το πλαίσιο των όρων φορολόγησης που συμφωνήθηκε στην Οτάβα.

Το πλαίσιο των όρων του ΟΟΣΑ που συμφωνήθηκε στηνπουργική διάσκεψη της Οτάβας τον Οκτώβριο του 1998 καθορίζει τις διεθνείς αρχές φορολόγησης που θα πρέπει να εφαρμόζονται στο ηλεκτρονικό εμπόριο. Για τους φόρους κατανάλωσης (όπως ο ΦΠΑ) η φορολόγηση θα πρέπει να εφαρμόζεται εκεί όπου γίνεται η κατανάλωση και, για τους σκοπούς αυτούς, η προμήθεια ψηφιακοποιημένων προϊόντων δεν θα πρέπει να τυγχάνει της μεταχείρισης της οποίας τυγχάνει η προμήθεια των αγαθών. Η πρόταση της Επιτροπής θα εξασφαλίσει ώστε το κοινοτικό σύστημα του ΦΠΑ να είναι σύμφωνο με τις εν λόγω αρχές.

Ο Παγκόσμιος Οργανισμός Εμπορίου (ΠΟΕ) διαθέτει επίσης διάφορους κανόνες για μέτρα φορολόγησης που έχουν αντίκτυπο στο εμπόριο. Η πρόταση της Επιτροπής ευθυγραμμίζεται με αυτούς τους κανόνες.

(1) COM(2000)349 τελικό.